PROCES VERBAL
Nr. 22 din 28.09.2015
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, GUREZ Lilia, CĂLUGĂRU Larisa, NISTOR Stela, ȚAPEȘ Vitalie, VASILACHE Ludmila.
A lipsit: GROZAVU Petru

Invitați:
Olga Bordeianu – Președinte al IPNA Compania ”Teleradio-Moldova”;
Mircea Surdu – Director al postului public de televiziune ”Moldova 1”;
Veaceslav Georghișenco  Director interimar al postului ”Radio Moldova”;
Melnic Leonid – Vicedirector TV, şef departament producţie;
Guțu Alexandru – Director tehnic al postului public de televiziune ”Moldova 1”;
Scoarță Mihail – Specialist principal, Serviciul dezvoltare strategică;
Chiorpec Ion - Șef Serviciu programe ”Radio Moldova Muzical”;
Bunduchi Tatiana - Șef Serviciu programe ”Radio Moldova Tineret”;
Bădulescu Victor - Șef al Centrului tehnic radio;
Stahi Victor - Șef al Departamentului înregistrări și colective muzicale;
Cojocaru Svetlana – Producător audio-video (coordonator știri);
Blanaru Galina – Șef departament financiar;
Verbeniuc Ion – Director tehnic;
Cojocaru Vitalie – Șef serviciu marketing, vînzări servicii, cercetare;
Vicol Alecu – Șef serviciu juridic;
Josanu Efim – Șef direcție sport Radio/TV;
Balteanu Natalia – Contabil șef.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 5 membri CO, respectiv a propus începerea şedinţei CO. Deleu Doina a anunțat membrii CO că dnul Grozavu a motivat lipsa sa de la ședință, iar dna Călugăru întirzie și a rugat să nu fie așteptată.
S-a votat începerea şedinţei, ora 14:00: „PRO” – 5 voturi  (D. Deleu; L. Gurez; S. Nistor; V. Țapeș; L. Vasilache)
Preşedintele Consiliului de Observatori al IPNA Compania „Teleradio-Moldova” a supus votului Ordinea de zi cu următoarele subiecte:
1.Cu privire la examinarea Caietului de sarcini al IPNA Compania ”Teleradio-Moldova” pentru anul 2016;
2.Diverse
S-a votat: „PRO” – 5 voturi (D. Deleu; L. Gurez; S. Nistor; V. Țapeș; L. Vasilache)
Dna Larisa Călugăru a venit cu întârziere, ora 14:10.
[bookmark: OLE_LINK8][bookmark: OLE_LINK7]Subiectul nr. 1 - Cu privire la examinarea Caietului de sarcini al IPNA Compania ”Teleradio-Moldova” pentru anul 2016.
Președintele IPNA Compania ”Teleradio-Moldova” a menționat că varianta propusă pentru Caietul de Sarcini al IPNA Compania ”Teleradio-Moldova” este proiect care necesită o examinare detaliată, iar în cazul în care sunt propuneri, obiecții sau viziuni din parte membrilor CO ei sunt deschiși pentru a le accepta. Este un act propus spre discuție și dezbateri pentru ca ulterior să fie adaptat conform recomandărilor membrilor CO și aproba în lectură finală. 
Caietul de sarcini a fost elaborat în conformitate cu prevederile art. 62 din Codul audiovizualului al Republicii Moldova, este compus din 2 părți: Declarațiile de politică pentru TV și radio; Planul financiar.
Dna Olga Bordeianu a informat membrii CO despre faptul că reprezentanții de la televiziune și radio sunt prezenți și ei se vor axa pe politica redacțională a acestora. Compania își propune să continue activitatea editorială, a menționat președintele IPNA,  în acest scop vor fi lansate o serie de emisiuni noi competitive pe piața mediatică națională care să informeze publicul corect, echidistant și imparțial, să asigure echilibrul politic, libertatea de exprimare și respectarea altor drepturi ale diferitor cetățeni. Pentru postul public de televiziune anul 2016 va fi un an bogat în evenimente sportive - Olimpiada, UEFA 2016, inclusiv muzicale Eurovision Song Contest,. Însă, aceste evenimente necesită foarte mulți bani, se caută sponsori pentru susținerea acestora, ulterior aceste resurse financiare vor fi restituite. În acest sens a fost formată o Comisie care elaborează un plan de acțiuni.
De asemenea, dna Bordeianu a comunicat membrilor CO, despre faptul că intenționează ca în anul 2016 atît la televiziune, radio cît și departamentul Multimedia să aibă loc o retehnologizare, un pas înainte spre noi posibilități. În Caietul de sarcini pentru anul 2016 a mai fost inclus și un proiect foarte mare în ceea ce ține de modernizarea și retehnologizarea televiziunii care a fost prezentat și la Cancelaria de Stat al Republicii Moldova. O altă prioritate pentru anul 2016, este revenirea postului ”Moldova Internațional” pe satelit, pentru respectarea Acordului încheiat între Republica Moldova și România, iar ținând cont de faptul că grila postului ”Moldova 1” constituie 100% produs autohton este mult mai simplu de implementat.
Leonid Melnic, Producător TV a menționat faptul că pentru anul 2016 postul public de televiziune își propune ca să țină cursul imparțialității, informării corecte și echidistante a telespectatorului în ciuda unor Platforme care vor să inducă publicul în eroare. Monitorizările acestui an făcute de asociațiile de presă și de structuri internaționale au arătat că televiziunea publică a fost corectă pe tot parcursul anului și în partea ce ține de perioada electorală. Conform celor menționate, anul 2016 impune mai multe evenimente importante sportive menționate anterior. Datorită cărora vor fi create și alte emisiuni în afară de transmisiunile live a evenimentelor, ceea ce constituie o mărire a procentajului emisiunilor de divertisment și sport. O altă prioritate pentru anul 2016, ar fi lansarea postului ”Moldova 2”, în pofida realităților zilei de astăzi, televiziunea publică rămâne pe poziții pentru lansarea acestui canal. Postul ”Moldova 2” este impus și de niște obligațiuni de a transmite un anumit număr minim de ore (200 de minute) ceea ce ar acoperi mai mult de 50 la sută din emisiunile postului ”Moldova 1”, iar lansarea postului ”Moldova 2” ar fi oportună și ar duce la respectarea condițiilor contractuale. În anul care urmează, se intenționează să se axeze mai mult pe calitatea serviciilor de programe, revizuirea grilei de emisie. 
Dl Leonid Melnic s-a referit la emisiunile din grila de emisie și la problema achiziționării filmelor, menționînd că speră ca aceasta să se soluționeze începutul anului 2016, ca ulterior să vină cu o nouă grilă de emisie. Contentul nu poate fi procurat din cauza lipsei mijloacelor financiare și stoparea procesului de achiziții publice. Președintele IPNA Compania ”Teleradio-Moldova” a comunicat membrilor CO despre faptul că a sesizat deja Consiliul Coordonator al Audiovizualului cu privire la modificarea legii cu privire la achizițiile publice în vederea procurării contentului și urmează să aibă o întrevedere cu Comisia parlamentare educație, cultură, tineret, sport și mass-media pe această problemă.
Președintele CO, dna Doina Deleu, a menționat că este indispensabilă lansarea postului de televiziune ”Moldova 2” în vederea transmiterii în direct a evenimentelor sportive, 200 de ore nu va putea transmite Moldova 1. Datorită evenimentelor sportive din anul 2016, poate spori volumul de publicitate ceea ce ar constitui un profit esențial pentru companie, iar mijloacele financiare obținute vor fi folosite pentru retehnologizarea televiziunii. Este important ca în caietul de sarcini 2016 să fie reflectat mai detaliat conceptul ”Moldova 2” pentru a fi mai expliciți și motivant pentru CCA și Comisia parlamentară. A recomandat ca colegii să anexeze acest concept, inclusiv statele de personal, grila de emisie, grila de salarizare în proiectul caietului de sarcini 2016. Același lucru a recomandat să fie făcut și pentru Moldova Internațional pe satelit, pentru a se înțelege clar care sunt costurile lansării acestora.
Membrii CO au discutat despre posibilitățile includerii postului public de televiziune în multiplexul digital terestru și costurile acesteia pentru utilizarea multiplexului; problemele cu care se confruntă departamentul Multimedia și posibilitatea retehnologizării acestuia.
La ora 15:20 s-a solicitat o pauză în legătură cu protestul Platformei ”Demnitate și Adevăr” din fața IPNA Companiei ”Teleradio-Moldova”, care ulterior au solicitat și un dialog cu administrația Companiei.
S-a revenit la discuții la ora 16:30.
Directorul interimar al postului ”Radio Moldova” a vorbit despre sarcinile planificate în Caietul de Sarcini al IPNA Compania ”Teleradio-Moldova” și a menționat faptul că intenționează să lanseze mai multe transmisii în direct pentru zilele de weekend, mărirea volumului de știri la ”Radio Moldova Actualități” deoarece lipsesc știrile de la orele 23:00 și în zilele de sâmbătă și duminică de la orele 13:00 și 22:00. La ”Radio Moldova Muzical” se propune de a diversifica emisia prin concursuri care să atrag ascultătorii. Cu referire la ”Radio Copii” se planifică lansarea în regim de test, cu o emisie de 3 ore pe zi de la orele 14:00-17:00. Este un proiect foarte frumos, unde sunt invitați copii care sunt instruiți și îi învață este este o emisie, ect. Însă acest lucru este indicat la cererile suplimentare și va fi implementat doar în cazul în care vor fi resurse financiare. De asemenea, se intenționează să se lanseze noi emisiuni. Întimpină dificultăți la realizarea festivalului ”Doina” deoarece nu se găsesc sponsori, se încearcă de a atrage sponsorii de anul trecut, s-a scris scrisori și la moment sunt în așteptare.
[bookmark: _GoBack]Dna Călugăru a criticat modalitate de difuzare a emisiunilor de sport calificându-le ca fiind neprofesioniste iar prezentatorii acestor emisiuni ies în emisie nepregătiți și a sugerat directorului radiodifuziunii să întreprindă măsuri necesare de soluționare a acestor probleme. 
Președintele CO, Doina Deleu, a totalizat analiza politicii editoriale per Companie, radiodifuziune și televiziune și a propus, ca urmare a dezbaterilor din cadrul ședinței, ca Preşedintele Companiei, directorul radiodifuziunii şi directorul televiziunii IPNA Compania „Teleradio-Moldova” să ajusteze Proiectul Caietul de sarcini al IPNA Compania „Teleradio-Moldova” pentru anul 2016 în conformitate cu propunerile şi sugestiile membrilor Consiliului de Observatori, expuse în şedinţa din 28 septembrie 2015: 
- crearea și prezentarea conceptului ”Moldova 2”, care să fie parte integranta a caietului de sarcini pentru 2016;
- crearea și prezentarea conceptului ”Moldova Internațional” pe satelit, care să fie parte integranta a caietului de sarcini pentru 2016;
- crearea și prezentarea conceptului reorganizării departamentului Multimedia al IPNA Compania ”Teleradio-Moldova”, care să fie parte integranta a caietului de sarcini pentru 2016.
S-a votat: PRO – 6 voturi (D. Deleu; L. Călugăru; L. Gurez; S. Nistor; L. Vasilache; V. Țapeș).

Subiectul nr. 2 - Cu privire la cererea dnei Smetanina-Buzilă, angajata IPNA Compania „Teleradio-Moldova”.
În urma examinării Cererii adresate Consiliul de Observatori din partea dnei  Smetanina-Buzilă, angajata IPNA Compania „Teleradio-Moldova” și ținând cont de atribuţiile managementului IPNA Compania „Teleradio-Moldova”, potrivit cărora Consiliul de Observatori supraveghează respectarea de către conducerea şi angajaţii Companiei a cadrului juridic în domeniul de funcţionare a audiovizualului public, fiind abilitat să determine principiile şi necesităţile remunerării angajaţilor Companiei, să stabilească grila salarială pentru angajaţii Companiei, iar Preşedintele IPNA Compania „Teleradio-Moldova” – să exercite conducerea şi administrarea ei curentă, pe principii de independenţă decizională, fiind responsabil de încheierea, la propunerea directorului radiodifuziunii sau a directorului televiziunii, a ordinelor cu privire la recrutarea, perfecţionarea, angajarea şi concedierea personalului ei, Președintele Consiliul de Observatori, Doina Deleu a menționat că problema expusă în Cererea dnei Smetanina-Buzilă nu ține de atribuțiile Consiliului de Observatori. 
S-a votat: ”PRO” – 6 voturi (D. Deleu; L. Călugăru; L. Gurez; S. Nistor; L. Vasilache; V. Țapeș).

Membrii CO au concretizat faptul că următoarea ședință va avea loc vineri, 2 octombrie, ora 14.00, iar pe Ordinea de zi vor figura chestiunile:
1. Cu privire la aprobarea Caietului de sarcini al IPNA Compania „Teleradio-Moldova” pentru anul 2016;
2. Diverse.

Preşedintele CO a declarat epuizarea subiectelor din Ordinea de zi şi a pus la vot încheierea şedinței.
S-a votat: „PRO” – 6 voturi (D. Deleu; L. Gurez; L. Călugăru; S. Nistor; V. Țapeș; L. Vasilache)

Durata şedinţei: 14:00-18:00.
Au semnat:

Preşedintele
Consiliului de Observatori                                    		Doina DELEU

Secretarul
Consiliului de Observatori                                   		   Mariana CERSAC
